Document ID: 32005R1154

KOMMISSIONENS FORORDNING (EF) Nr. 1154/2005
af 18. juli 2005
om tilpasning af koderne og varebetegnelserne for visse produkter i bilag I til Rådets forordning (EF) nr. 1784/2003 om den fælles markedsordning for korn
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 234/79 af 5. februar 1979 om fremgangsmåden ved tilpasning af nomenklaturen i den fælles toldtarif for så vidt angår landbrugsprodukter (1), særlig artikel 2, stk. 1, og
ud fra følgende betragtninger:
(1)
Bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (2) indeholder den gældende kombinerede nomenklatur.
(2)
I overensstemmelse med resultaterne af de forhandlinger med Amerikas Forenede Stater, der blev afsluttet i 1995, er følgende produkter blevet fritaget for told ved import til EF: visse blandinger af restprodukter fra fremstilling af majsstivelse og visse andre restprodukter, navnlig restprodukter fra sigtning af majs og restprodukter af majsstøbevand hidrørende fra den våde metode, anvendt ved fremstilling af alkohol, eller af andre produkter afledt af stivelse. Ved Rådets forordning (EF) nr. 344/96 (3) blev position 2309 90 20 derfor indført i den kombinerede nomenklatur med henblik på at klassificere disse produkter særskilt.
(3)
Bilag I til Rådets forordning (EF) nr. 1784/2003 af 29. september 2003 om den fælles markedsordning for korn (4) er som følge af en forglemmelse ikke blevet tilpasset i overensstemmelse hermed. Tilpasningen bør straks foretages med virkning fra anvendelsesdatoen for forordning (EF) nr. 1784/2003, ved at KN-kode 2309 90 20 indsættes i listen over produkter i nævnte forordnings bilag I.
(4)
Forordning (EF) nr. 1784/2003 bør derfor ændres.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Bilag I til forordning (EF) nr. 1784/2003 erstattes af teksten i bilaget til nærværende forordning.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Den anvendes fra den 1. juli 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. juli 2005.

Labels: 3
17
6